title: Komisijas Īstenošanas regula (ES) 2018/1129 (2018. gada 13. augusts), ar ko acetamiprīdu apstiprina par 18. produkta veida biocīdos lietojamu esošu aktīvo vielu (Dokuments attiecas uz EEZ.)

text:
                  14.8.2018

                  LV

                  Eiropas Savienības Oficiālais Vēstnesis

                  L 205/4

         KOMISIJAS ĪSTENOŠANAS REGULA (ES) 2018/1129
         (2018. gada 13. augusts),
         ar ko acetamiprīdu apstiprina par 18. produkta veida biocīdos lietojamu esošu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1), un jo īpaši tās 89. panta 1. punkta trešo daļu,
         tā kā:

                     (1)

                     Ar Komisijas Deleģēto regulu (ES) Nr. 1062/2014 (2) izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu lietošanai biocīdos. Acetamiprīds ir šajā sarakstā.

                     (2)

                     Acetamiprīds ir novērtēts lietošanai biocīdos, kas pieder pie Regulas (ES) Nr. 528/2012 V pielikumā aprakstītā 18. produkta veida “insekticīdi, akaricīdi un produkti citu posmkāju kontrolei”.

                     (3)

                     Par ziņotāju dalībvalsti tika izraudzīta Beļģija, kuras kompetentā novērtētājiestāde 2015. gada 27. jūlijā iesniedza novērtējuma ziņojumu kopā ar ieteikumiem.

                     (4)

                     Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2017. gada 14. decembrī formulēja Eiropas Ķimikāliju aģentūras atzinumu (3).

                     (5)

                     Saskaņā ar minēto atzinumu 18. produkta veida biocīdi, kas satur acetamiprīdu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja attiecībā uz to lietošanu tiek ievērotas noteiktas specifikācijas un nosacījumi.

                     (6)

                     Tāpēc ir lietderīgi acetamiprīdu apstiprināt lietošanai 18. produkta veida biocīdos ar noteikumu, ka tiek ievērotas noteiktas specifikācijas un nosacījumi.

                     (7)

                     Eiropas Ķimikāliju aģentūras atzinumā secināts, ka acetamiprīds atbilst kritērijiem, pēc kuriem vielas atbilstoši Eiropas Parlamenta un Padomes Regulas (EK) Nr. 1907/2006 (4) XIII pielikumam kvalificē par ļoti noturīgām (vP) un toksiskām (T). Tāpēc acetamiprīds atbilst Regulas (ES) Nr. 528/2012 10. panta 1. punkta d) apakšpunktā izklāstītajiem nosacījumiem un būtu jāuzskata par aizstājamu vielu.

                     (8)

                     Saskaņā ar Regulas (ES) Nr. 528/2012 10. panta 4. punktu aktīvās vielas, kas uzskatāma par aizstājamu vielu, apstiprināšanas termiņš nepārsniedz septiņus gadus.

                     (9)

                     Acetamiprīds atbilst nosacījumiem, pēc kuriem vielas atbilstoši Regulas (EK) Nr. 1907/2006 XIII pielikumam kvalificē par ļoti noturīgām (vP), tāpēc apstrādāti izstrādājumi, kuri apstrādāti ar acetamiprīdu vai kuros tas iestrādāts, būtu jālaiž tirgū ar attiecīgu marķējumu.

                     (10)

                     Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

                     (11)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Acetamiprīdu apstiprina par aktīvo vielu lietošanai 18. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 167, 27.6.2012., 1. lpp.

            (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).

            (3)  Biocīdu komitejas (BPC) atzinums par pieteikumu, kurā lūgts apstiprināt aktīvo vielu acetamiprīdu, 18. produkta veids, ECHA/BPC/185/2017, pieņemts 2017. gada 14. decembrī.

            (4)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

            PIELIKUMS

                        Vispārpieņemtais nosaukums

                           IUPAC nosaukums
                        Identifikācijas numuri

                        Aktīvās vielas minimālā tīrības pakāpe (1)

                        Apstiprināšanas datums

                        Apstiprinājuma beigu datums

                        Produkta veids

                        Īpaši nosacījumi

                        Acetamiprīds

                           IUPAC nosaukums:
                        (E)-N1-[(6-hlor-3-piridil)metil]-N2-ciān-N1-metilacetamīds
                        EK Nr.: nav

                           CAS Nr.: 135410-20-7

                        99,0 masas %

                        2020. gada 1. februāris

                        2027. gada 31. janvāris

                        18

                        Acetamiprīdu saskaņā ar Regulas (ES) Nr. 528/2012 10. panta 1. punkta d) apakšpunktu uzskata par aizstājamu vielu.
                        Lai attiecībā uz biocīdiem saņemtu atļauju, izpilda šādus nosacījumus:

                                    1)

                                    produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                                    2)

                                    ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:

                                                a)

                                                profesionālajiem lietotājiem;

                                                b)

                                                zīdaiņiem un maziem bērniem saistībā ar sekundāro eksponētību, kad produktu izsmidzina profesionālie lietotāji;

                                                c)

                                                virszemes ūdeņiem, nogulām, augsnei un pazemes ūdeņiem saistībā ar produktiem, ko izsmidzina vai uzklāj ar otu staļļos;

                                                d)

                                                virszemes ūdeņiem, nogulām, augsnei un pazemes ūdeņiem saistībā ar produktiem, ko izsmidzina ārpus telpām;

                                    3)

                                    attiecībā uz produktiem, kuru atliekas var nonākt pārtikā vai dzīvnieku barībā, pārliecinās, vai nav nepieciešams saskaņā ar Eiropas Parlamenta un Padomes Regulu (EK) Nr. 470/2009 (2) vai Eiropas Parlamenta un Padomes Regulu (EK) Nr. 396/2005 (3) noteikt jaunus vai grozīt esošos maksimāli pieļaujamos atlieku daudzumus (MRL), un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.

                              Lai apstrādātus izstrādājumus varētu laist tirgū, jāizpilda šāds nosacījums:
                        persona, kas atbildīga par tāda apstrādāta izstrādājuma laišanu tirgū, kurš apstrādāts ar acetamiprīdu vai kurā tas iestrādāts, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.

               (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.

               (2)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).

               (3)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).


title: Komisijas Īstenošanas regula (ES) 2018/1131 (2018. gada 13. augusts), ar ko penflufēnu apstiprina par 8. produkta veida biocīdos lietojamu aktīvo vielu (Dokuments attiecas uz EEZ.)

text:
                  14.8.2018

                  LV

                  Eiropas Savienības Oficiālais Vēstnesis

                  L 205/12

         KOMISIJAS ĪSTENOŠANAS REGULA (ES) 2018/1131
         (2018. gada 13. augusts),
         ar ko penflufēnu apstiprina par 8. produkta veida biocīdos lietojamu aktīvo vielu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 9. panta 1. punkta a) apakšpunktu,
         tā kā:

                     (1)

                     Apvienotās Karalistes kompetentā novērtētājiestāde 2015. gada 7. jūlijā saņēma pieteikumu, kurā lūgts aktīvo vielu penflufēnu apstiprināt lietošanai 8. produkta veida “koksnes konservanti” biocīdos, kas aprakstīti Regulas (ES) Nr. 528/2012 V pielikumā.

                     (2)

                     Apvienotās Karalistes kompetentā novērtētājiestāde saskaņā ar Regulas (ES) Nr. 528/2012 8. panta 1. punktu 2017. gada 28. februārī iesniedza novērtējuma ziņojumu kopā ar saviem ieteikumiem.

                     (3)

                     Ņemot vērā kompetentās novērtētājiestādes secinājumus (2), Biocīdu komiteja 2017. gada 14. decembrī formulēja Eiropas Ķimikāliju aģentūras atzinumu.

                     (4)

                     Saskaņā ar minēto atzinumu 8. produkta veida biocīdi, kas satur penflufēnu, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja attiecībā uz to lietošanu tiek ievērotas noteiktas specifikācijas un nosacījumi.

                     (5)

                     Tāpēc ir lietderīgi penflufēnu apstiprināt lietošanai 8. produkta veida biocīdos ar noteikumu, ka tiek ievērotas noteiktas specifikācijas un nosacījumi.

                     (6)

                     Eiropas Ķimikāliju aģentūras atzinumā secināts, ka penflufēns atbilst ļoti noturīgas (vP) vielas kritērijiem, kas noteikti Eiropas Parlamenta un Padomes Regulas (EK) Nr. 1907/2006 (3) XIII pielikumā, tāpēc izstrādājumi, kuri apstrādāti ar penflufēnu vai kuros tas iestrādāts, būtu atbilstoši jāmarķē, kad tos laiž tirgū.

                     (7)

                     Pirms aktīvo vielu apstiprina, būtu jāpaiet saprātīgi ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.

                     (8)

                     Šajā regulā paredzētie pasākumi ir saskaņā ar Biocīdu pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Penflufēnu apstiprina par aktīvo vielu lietošanai 8. produkta veida biocīdos ar noteikumu, ka tiek ievērotas pielikumā noteiktās specifikācijas un nosacījumi.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 167, 27.6.2012., 1. lpp.

            (2)  Biocīdu komitejas (BPC) atzinums par pieteikumu, kurā lūgts apstiprināt aktīvo vielu penflufēnu, 8. produkta veids, ECHA/BPC/184/2017, pieņemts 2017. gada 14. decembrī.

            (3)  Eiropas Parlamenta un Padomes 2006. gada 18. decembra Regula (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (OV L 396, 30.12.2006., 1. lpp.).

            PIELIKUMS

                        Vispārpieņemtais nosaukums

                           IUPAC nosaukums
                        Identifikācijas numuri

                        Aktīvās vielas minimālā tīrības pakāpe (1)

                        Apstiprināšanas datums

                        Apstiprinājuma beigu datums

                        Produkta veids

                        Īpaši nosacījumi

                        Penflufēns

                           IUPAC nosaukums:
                        5-fluor-1,3-dimetil-N-{2-[(2RS)-4-metilpentān-2-il]fenil}-1H-pirazol-4-karboksamīds
                        EK Nr.: nav

                           CAS Nr.: 494793-67-8

                        980 g/kg (1:1 (R:S) enantiomēru attiecība)

                        2019. gada 1. februāris

                        2029. gada 31. janvāris

                        8

                        Lai attiecībā uz biocīdiem saņemtu atļauju, izpilda šādus nosacījumus:

                                    1)

                                    produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;

                                    2)

                                    ņemot vērā attiecībā uz novērtētajiem lietojuma veidiem apzinātos riskus, produkta novērtēšanā īpašu uzmanību pievērš:

                                                a)

                                                rūpnieciskajiem un profesionālajiem lietotājiem;

                                                b)

                                                attiecībā uz koksni, kas pastāvīgi tiks pakļauta laikapstākļu iedarbībai – augsnei un pazemes ūdeņiem;

                                    3)

                                    ņemot vērā riskus, kuri identificēti augsnei, atļautā produkta marķējumā un vajadzības gadījumā drošības datu lapās norāda, ka rūpnieciskā uzklāšana notiek slēgtā teritorijā vai uz stingras necaurlaidīgas pamatnes ar aizsargsienu, ka tikko apstrādāta koksne pēc apstrādes uzglabājama nojumē un/vai uz stingras necaurlaidīgas pamatnes, lai novērstu tiešu noplūdi augsnē vai ūdenī, un ka nopilējušais vai notecējušais produkts tiek savākts atkārtotai izmantošanai vai iznīcināšanai.

                              Lai apstrādātus izstrādājumus varētu laist tirgū, jāizpilda šāds nosacījums:
                        persona, kas atbildīga par tāda apstrādāta izstrādājuma laišanu tirgū, kurš apstrādāts ar penflufēnu vai kurā tas iestrādāts, nodrošina, ka šā apstrādātā izstrādājuma marķējumā ir sniegta Regulas (ES) Nr. 528/2012 58. panta 3. punkta otrajā daļā minētā informācija.

               (1)  Šajā slejā norādītā tīrības pakāpe ir novērtētās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.


title: Komisijas Īstenošanas regula (ES) 2018/1133 (2018. gada 13. augusts), ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū kaltētas Hoodia parviflora virszemes daļas un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  14.8.2018

                  LV

                  Eiropas Savienības Oficiālais Vēstnesis

                  L 205/18

         KOMISIJAS ĪSTENOŠANAS REGULA (ES) 2018/1133
         (2018. gada 13. augusts),
         ar ko atbilstoši Eiropas Parlamenta un Padomes Regulai (ES) 2015/2283 atļauj kā jaunu pārtikas produktu laist tirgū kaltētas Hoodia parviflora virszemes daļas un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā drīkst tirgū laist tikai tādus jaunos pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido atļauto jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     2014. gada 21. oktobrī uzņēmums Desert Labs, Ltd (“pieteikuma iesniedzējs”) Īrijas kompetentajai iestādei iesniedza pieprasījumu kā jaunu pārtikas produktu Eiropas Parlamenta un Padomes Regulas (EK) Nr. 258/97 (3) 1. panta 2. punkta e) apakšpunkta nozīmē Savienības tirgū laist kaltētas Hoodia parviflora virszemes daļas. Pieteikumā lūgts atļaut kaltētas Hoodia parviflora virszemes daļas izmantot pārtikas produktos, tostarp dzērienos, cepumos, konditorejas izstrādājumos, sāļajās uzkodās, zupās un buljonos, tējā, kafijā un ūdenī. Tās paredzētas arī izmantošanai uztura bagātinātājos.

                     (5)

                     Saskaņā ar Regulas (ES) 2015/2283 35. panta 1. punktu ikvienu tādu pieteikumu laist Savienības tirgū jaunu pārtikas produktu, kurš dalībvalstij iesniegts saskaņā ar Regulas (EK) Nr. 258/97 4. pantu un par kuru galīgais lēmums nav pieņemts pirms 2018. gada 1. janvāra, uzskata par pieteikumu, kas iesniegts atbilstoši Regulai (ES) 2015/2283.

                     (6)

                     Lai gan pieprasījums atļaut laist Savienības tirgū kaltētas Hoodia parviflora virszemes daļas kā jaunu pārtikas produktu dalībvalstij tika iesniegts saskaņā ar Regulas (EK) Nr. 258/97 4. pantu, pieteikums atbilst arī Regulā (ES) 2015/2283 noteiktajām prasībām.

                     (7)

                     2015. gada 24. augustā Īrijas kompetentā iestāde izdeva sākotnējo novērtējuma ziņojumu. Šajā ziņojumā tā secināja, ka kaltētas Hoodia parviflora virszemes daļas atbilst kritērijiem, kas attiecībā uz jauniem pārtikas produktiem noteikti Regulas (EK) Nr. 258/97 3. panta 1. punktā.

                     (8)

                     2015. gada 28. augustā Komisija sākotnējo novērtējuma ziņojumu pārsūtīja pārējām dalībvalstīm. Regulas (EK) Nr. 258/97 6. panta 4. punkta pirmajā daļā noteiktajā 60 dienu laikposmā dažas dalībvalstis pauda pamatotus iebildumus saistībā ar jaunā pārtikas produkta nepietiekamu raksturojumu, ierobežotu alergenitātes novērtējumu, nepietiekamiem datiem, lai varētu izslēgt risku bērniem, kas vecāki par 12 gadiem, nepietiekamu informāciju par specifikāciju, stabilitāti, devas novērtējumu un toksikoloģiskajiem datiem.

                     (9)

                     Ņemot vērā dažu dalībvalstu paustos iebildumus, Komisija 2016. gada 25. janvārī apspriedās ar Eiropas Pārtikas nekaitīguma iestādi (“Iestāde”) un lūdza tai veikt papildu novērtējumu par kaltētām Hoodia parviflora virszemes daļām kā jaunu pārtikas produktu saskaņā ar Regulu (EK) Nr. 258/97.

                     (10)

                     2017. gada 20. septembrī Iestāde pieņēma zinātnisku atzinumu par kaltētu Hoodia parviflora virszemes daļu kā jauna pārtikas produkta nekaitīgumu saskaņā ar Regulu (EK) Nr. 258/97 (4). Lai gan Iestāde minēto atzinumu sastādījusi un pieņēmusi saskaņā ar Regulu (EK) Nr. 258/97, tas atbilst Regulas (ES) 2015/2283 11. pantā noteiktajām prasībām.

                     (11)

                     Iestāde savā atzinumā nav pierādījusi kaltētu Hoodia parviflora virszemes daļu nekaitīgumu pārtikā, ja tās lieto pieteikuma iesniedzēja piedāvātajos lietojuma veidos un lietošanas devās, jo deva pārsniegtu līmeni, kas tiek uzskatīts par nekaitīgu (0,134 mg/kg ķermeņa masas). Tomēr Iestāde secināja, ka kaltētas Hoodia parviflora virszemes daļas ir nekaitīgas pieaugušajiem, ja tās pievieno uztura bagātinātājiem maksimālās diennakts devas (9,4 mg) apmērā, kas atbilst nekaitīgai devai pieaugušam cilvēkam ar ķermeņa masu 70 kg.

                     (12)

                     Minētais atzinums ir pietiekams pamats secinājumam, ka kaltētas Hoodia parviflora virszemes daļas, piedāvātajos lietojuma veidos un lietošanas devās lietotas par sastāvdaļu uztura bagātinātājos, atbilst Regulas (ES) 2015/2283 12. panta 1. punkta noteikumiem.

                     (13)

                     2018. gada 24. janvārī pieteikuma iesniedzējs Komisijai iesniedza īpašumtiesību datu aizsardzības pieprasījumu attiecībā uz diviem pētījumiem, kas iesniegti pieteikuma pamatošanai, proti, ziņojumam par kaltētu Hoodia parviflora virszemes daļu devas noteikšanas orālās toksicitātes 14 dienu pētījumu (5), kā arī ziņojumam par orālās toksicitātes 90 dienu pētījumu (6), kas izmantots par pamatu etalondevas (BMD) analīzei un cilvēkam nekaitīgu devu noteikšanai.

                     (14)

                     2018. gada 18. februārī Iestāde norādīja (7), ka, izstrādājot atzinumu par kaltētām Hoodia parviflora virszemes daļām kā jaunu pārtikas produktu, dati no ziņojuma par 90 dienu orālās toksicitātes pētījumu ir izmantoti par pamatu BMD analīzei un cilvēkam nekaitīgu devu noteikšanai. Tāpēc tiek uzskatīts, ka secinājumus par kaltēto Hoodia parviflora virszemes daļu nekaitīgumu nevarētu izdarīt bez minētā pētījuma ziņojuma datiem.

                     (15)

                     Pēc Iestādes atzinuma saņemšanas Komisija lūdza pieteikuma iesniedzēju precizēt pamatojumu, kas sniegts saistībā ar īpašumtiesību prasību par pētījumu un prasību piešķirt ekskluzīvas tiesības atsaukties uz minēto pētījumu, kā minēts Regulas (ES) 2015/2283 26. panta 2. punkta a) un b) apakšpunktā.

                     (16)

                     Pieteikuma iesniedzējs arī paziņoja, ka laikā, kad pieteikums tika iesniegts, tam piederēja patentētas un ekskluzīvas tiesības atsaukties uz šo pētījumu saskaņā ar valsts tiesību aktiem un ka tāpēc trešās personas nevarēja pētījumam likumīgi piekļūt vai izmantot to. Komisija novērtēja visu pieteikuma iesniedzēja sniegto informāciju un uzskatīja, ka pieteikuma iesniedzējs ir pietiekami pamatojis Regulas (ES) 2015/2283 26. panta 2. punktā noteikto prasību izpildi.

                     (17)

                     Attiecīgi, kā paredzēts Regulas (ES) 2015/2283 26. panta 2. punktā, 90 dienu perorālās toksicitātes pētījumu, kas ietverts pieteikuma iesniedzēja dokumentācijā, piecus gadus no šīs regulas spēkā stāšanās dienas EFSA nedrīkstētu izmantot nākamā pieteikuma iesniedzēja labā. Tādējādi ar šo regulu atļauto jauno pārtikas produktu laist Savienības tirgū piecu gadu laikposmā drīkstētu tikai attiecīgais pieteikuma iesniedzējs.

                     (18)

                     Lai gan šā jaunā pārtikas produkta atļauja ir ierobežota un uz pieteikuma iesniedzēja dokumentācijā ietverto pētījumu ir atļauts atsaukties vienīgi pieteikuma iesniedzējam, tomēr citiem pieteikuma iesniedzējiem netiek liegts pieteikties uz atļauju laist tirgū to pašu jauno pārtikas produktu ar nosacījumu, ka pieteikuma pamatā ir likumīgi iegūta informācija, kas vajadzīga pamatotas atļaujas saņemšanai saskaņā ar šo regulu.

                     (19)

                     Eiropas Parlamenta un Padomes Direktīvā 2002/46/EK (8) ir izklāstītas uztura bagātinātājiem piemērojamās prasības. Kaltētu Hoodia parviflora virszemes daļu lietošana būtu jāatļauj, neskarot minētās direktīvas normas.

                     (20)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               1.   Kaltētas Hoodia parviflora virszemes daļas, kuru specifikācija sniegta šīs regulas pielikumā, iekļauj atļauto jauno pārtikas produktu Savienības sarakstā, kas izveidots ar Īstenošanas regulu (ES) 2017/2470.

               2.   Piecus gadus no šīs regulas spēkā stāšanās dienas tikai pieteikuma iesniedzējam,

                           uzņēmumam Desert Labs, Ltd,

                           kura adrese: Kibbutz Yotvata, 88820, Israel,

                     tiek atļauts laist Savienības tirgū 1. punktā minēto jauno pārtikas produktu, ja vien nākamais pieteikuma iesniedzējs nesaņem atļauju attiecībā uz to pašu jauno pārtikas produktu bez atsauces uz datiem, kas aizsargāti saskaņā ar šīs regulas 2. pantu, vai vienojoties ar Desert Labs, Ltd.

               3.   Šā panta 1. punktā minētajā Savienības saraksta ierakstā iekļauj šīs regulas pielikumā noteiktos lietošanas nosacījumus un marķēšanas prasības.

               4.   Šajā pantā paredzētā atļauja neskar Direktīvas 2002/46/EK normas.

            2. pants
            Pieteikuma dokumentācijā ietverto pētījumu, uz kura pamata Iestāde ir novērtējusi 1. pantā minēto jauno pārtikas produktu un kuru pieteikuma iesniedzējs ir norādījis kā tādu, kas atbilst Regulas (ES) 2015/2283 26. panta 2. punktā noteiktajām prasībām, bez Desert Labs, Ltd piekrišanas neizmanto nākamā pieteikuma iesniedzēja labā piecus gadus no šīs regulas spēkā stāšanās dienas.

            3. pants
            Īstenošanas regulas (ES) 2017/2470 pielikumu groza saskaņā ar šīs regulas pielikumu.

            4. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. augustā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Eiropas Parlamenta un Padomes Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            (4)  EFSA Journal 2017; 15(10):5002.

            (5)  Desert Labs, 2012a, nav publicēts.

            (6)  Desert Labs, 2012b, nav publicēts.

            (7)  EFSA Diētisko produktu, uztura un alerģiju zinātnes ekspertu grupa, 2018. gada 7. un 8. februārī notikušās 83. plenārsēdes protokols, par ko vienojās 2018. gada 18. februārī (https://www.efsa.europa.eu/sites/default/files/event/180207-1-m.pdf).

            (8)  Eiropas Parlamenta un Padomes 2002. gada 10. jūnija Direktīva 2002/46/EK par dalībvalstu tiesību aktu tuvināšanu attiecībā uz uztura bagātinātājiem (OV L 183, 12.7.2002., 51. lpp.).

            PIELIKUMS
            Īstenošanas regulas (ES) 2017/2470 pielikumu groza šādi:

                        1)

                        pielikuma 1. tabulā (Atļautie jaunie pārtikas produkti) pievieno šādu pēdējo sleju:
                        “Datu aizsardzība”;

                        2)

                        pielikuma 1. tabulā (Atļautie jaunie pārtikas produkti) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Jaunā pārtikas produkta lietošanas nosacījumi

                                    Īpašas papildu marķēšanas prasības

                                    Citas prasības

                                    Datu aizsardzība

                                    “Kaltētas

                                          Hoodia parviflora

                                       virszemes daļas

                                       Konkrēta pārtikas kategorija

                                       Maksimālais līmenis

                                    Jaunā pārtikas produkta nosaukums to saturošu pārtikas produktu marķējumā – “kaltētas Hoodia parviflora virszemes daļas”

                                    Atļauts no 2018. gada 3. septembra. Šī iekļaušana ir pamatota ar patentētiem zinātniskiem pierādījumiem un zinātniskiem datiem, kas aizsargāti saskaņā ar Regulas (ES) 2015/2283 26. pantu.
                                    Pieteikuma iesniedzējs: Desert Labs, Ltd Kibbutz Yotvata, 88820 Israel.
                                    Datu aizsardzības laikposmā jauno pārtikas produktu – kaltētas Hoodia parviflora virszemes daļas – laist Savienības tirgū ir atļauts vienīgi uzņēmumam Desert Labs, Ltd, ja vien nākamais pieteikuma iesniedzējs nesaņem atļauju attiecībā uz jauno pārtikas produktu bez atsauces uz patentētajiem zinātniskajiem pierādījumiem vai zinātniskajiem datiem, kas aizsargāti saskaņā ar Regulas (ES) 2015/2283 26. pantu, vai vienojoties ar Desert Labs Ltd.
                                    Datu aizsardzības termiņa beigu datums: 2023. gada 3. septembris.”;

                                    Pieaugušajiem paredzēti uztura bagātinātāji, kas atbilst definīcijai Direktīvā 2002/46/EK

                                    9,4 mg dienā

                        3)

                        pielikuma 2. tabulā (Specifikācijas) alfabētiskā secībā iekļauj šādu ierakstu:

                                    Atļautais jaunais pārtikas produkts

                                    Specifikācija

                                    “Kaltētas

                                          Hoodia parviflora

                                       virszemes daļas

                                       Apraksts/definīcija

                                    Visas auga Hoodia parviflora N.E.Br. (Apocynaceae dzimta) virszemes daļas kaltētā veidā.

                                       Parametri/sastāvs

                                    Veģetatīvais materiāls: vismaz trīs gadus vecu augu virszemes daļas
                                    Izskats: gaiši zaļš līdz dzeltenbrūns smalks pulveris
                                    Šķīdība ūdenī: > 25 mg/ml
                                    Mitrums: < 5,5 %
                                    Aw: < 0,3
                                    pH: < 5,0
                                    Proteīni: < 4,5 g/100 g
                                    Tauki: < 3 g/100 g
                                    Ogļhidrāti (ieskaitot diētiskās šķiedrvielas): < 80 g/100 g
                                    Diētiskās šķiedrvielas: < 55 g/100 g
                                    Kopējais cukuru saturs: < 10,5 g/100 g
                                    Pelni: < 20 %

                                       Hūdigozīdi

                                    P57: 5–50 mg/kg
                                    L: 1 000 –6 000  mg/kg
                                    O: 500–5 000  mg/kg
                                    Kopā: 1 500 –11 000  mg/kg

                                       Smagie metāli

                                    Arsēns: < 1,00 mg/kg
                                    Dzīvsudrabs: < 0,1 mg/kg
                                    Kadmijs: < 0,1 mg/kg
                                    Svins: < 0,5 mg/kg

                                       Mikrobioloģiskie kritēriji

                                    Aerobo mikroorganismu skaits: < 105 KVV/g

                                       Escherichia coli: < 10 KVV/g

                                       Staphylococcus aureus: < 50 KVV/g
                                    Kopējais koliformo baktēriju skaits: < 10 KVV/g
                                    Rauga sēnītes: ≤ 100 KVV/g
                                    Pelējuma sēnītes: ≤ 100 KVV/g

                                       Salmonella sugas: 25 g paraugā nekonstatē

                                       Listeria monocytogenes: 25 g paraugā nekonstatē
                                    KVV: kolonijas veidojošas vienības.”


title: Komisijas Īstenošanas regula (ES) 2018/1138 (2018. gada 13. augusts), ar ko 289. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
                  14.8.2018

                  LV

                  Eiropas Savienības Oficiālais Vēstnesis

                  LI 205/1

         KOMISIJAS ĪSTENOŠANAS REGULA (ES) 2018/1138
         (2018. gada 13. augusts),
         ar ko 289. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida (1), un jo īpaši tās 7. panta 1. punkta a) apakšpunktu un 7.a panta 1. punktu,
         tā kā:

                     (1)

                     Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

                     (2)

                     Apvienoto Nāciju Organizācijas Drošības padomes Sankciju komiteja 2018. gada 9. augustā nolēma pievienot vienu ierakstu to personu, grupu un organizāciju sarakstam, uz kurām būtu jāattiecina līdzekļu un saimniecisko resursu iesaldēšana. Tāpēc būtu attiecīgi jāgroza Regulas (EK) Nr. 881/2002 I pielikums.

                     (3)

                     Lai nodrošinātu šajā regulā paredzēto pasākumu efektivitāti, tai būtu jāstājas spēkā nekavējoties,

               IR PIEŅĒMUSI ŠO REGULU.

            1. pants
            Regulas (EK) Nr. 881/2002 I pielikumu groza saskaņā ar šīs regulas pielikumu.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. augustā

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 139, 29.5.2002., 9. lpp.

            PIELIKUMS
            Regulas (EK) Nr. 881/2002 I pielikuma sadaļā “Fiziskās personas” pievieno šādu ierakstu:

               “ADNAN ABOU WALID AL-SAHRAOUI (jeb a) Lahbib Idrissi ould Sidi Abdi ould Said ould El Bachir, b) Adnan Abu Walid al-Sahrawi, c) Abu Walid al Sahrawi, d) Adnan Abu Walid al-Sahraoui, e) Adnan Abu Waleed al-Sahrawi, f) Lehbib Ould Ali Ould Said Ould Joumani). Dzimšanas datums: 16.2.1973. Dzimšanas vieta: Laayune. Adrese: a) Ménaka, Gao Region, Mali. Cita informācija: Kustības Mouvement pour l'unifikāciju et le Jihad en Afrique de l'Ouest (MUJAO) bijušais pārstāvis. Al-Mourabitoun Mali grupas emīrs. Paudis uzticību Irākas un Levantes Islāma valstij (ISIL), iekļauts Al-Qaida sarakstā Irākā. 7.d panta 2. punkta i) apakšpunktā minētais paziņošanas datums: 9.8.2018.”


title: Komisijas Īstenošanas regula (ES) 2018/27 (2018. gada 9. janvāris), ar ko nosaukumam “Ribeiras do Morrazo” (AĢIN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību

text:
               10.1.2018

               LV

               Eiropas Savienības Oficiālais Vēstnesis

               L 5/26

         KOMISIJAS ĪSTENOŠANAS REGULA (ES) 2018/27
   (2018. gada 9. janvāris),
   ar ko nosaukumam “Ribeiras do Morrazo” (AĢIN) piešķir Eiropas Parlamenta un Padomes Regulas (ES) Nr. 1308/2013 99. pantā minēto aizsardzību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Saskaņā ar Regulas (ES) Nr. 1308/2013 97. panta 2. un 3. punktu Komisija ir izskatījusi Spānijas iesniegto pieteikumu reģistrēt nosaukumu “Ribeiras do Morrazo”, un pēc tam tas ir publicēts Eiropas Savienības Oficiālajā Vēstnesī
                   (2).

               (2)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (3)

               Saskaņā ar Regulas (ES) Nr. 1308/2013 99. pantu nosaukums “Ribeiras do Morrazo” būtu jāaizsargā un jāieraksta tās pašas regulas 104. pantā minētajā reģistrā.

               (4)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo nosaukumam “Ribeiras do Morrazo” (AĢIN) piešķir aizsardzību.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 9. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 255, 5.8.2017., 15. lpp.


title: Komisijas Īstenošanas regula (ES) 2018/26 (2018. gada 9. janvāris), ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (Montravel (ACVN))

text:
               10.1.2018

               LV

               Eiropas Savienības Oficiālais Vēstnesis

               L 5/25

         KOMISIJAS ĪSTENOŠANAS REGULA (ES) 2018/26
   (2018. gada 9. janvāris),
   ar ko apstiprina specifikācijas grozījumu attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (Montravel (ACVN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
   tā kā:

               (1)

               Komisija ir izskatījusi pieteikumu specifikācijas grozījuma apstiprināšanai attiecībā uz aizsargāto cilmes vietas nosaukumu “Montravel”, kuru Francija iesniegusi saskaņā ar Regulas (ES) Nr. 1308/2013 105. pantu.

               (2)

               Komisija, piemērojot Regulas (ES) Nr. 1308/2013 97. panta 3. punktu, specifikācijas grozījuma apstiprināšanas pieteikumu ir publicējusi Eiropas Savienības Oficiālajā Vēstnesī
                   (2).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

               (4)

               Tāpēc saskaņā ar Regulas (ES) Nr. 1308/2013 99. pantu specifikācijas grozījums būtu jāapstiprina.

               (5)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Montravel” (ACVN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 9. janvārī

            Komisijas vārdā –

            priekšsēdētājs

         Jean-Claude JUNCKER

      (1)  OV L 347, 20.12.2013., 671. lpp.

      (2)  OV C 255, 5.8.2017., 10. lpp.


title: Padomes Īstenošanas regula (ES) 2018/31 (2018. gada 10. janvāris), ar ko īsteno 11. panta 1. punktu Regulā (ES) Nr. 377/2012 par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā

text:
               11.1.2018

               LV

               Eiropas Savienības Oficiālais Vēstnesis

               L 6/1

         PADOMES ĪSTENOŠANAS REGULA (ES) 2018/31
   (2018. gada 10. janvāris),
   ar ko īsteno 11. panta 1. punktu Regulā (ES) Nr. 377/2012 par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Regulu (ES) Nr. 377/2012 (2012. gada 3. maijs) par ierobežojošiem pasākumiem, kas vērsti pret konkrētām personām, vienībām un struktūrām, kuras apdraud mieru, drošību vai stabilitāti Gvinejas-Bisavas Republikā (1), un jo īpaši tās 11. panta 1. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 3. maijā pieņēma Regulu (ES) Nr. 377/2012.

               (2)

               2017. gada 20. decembrī Apvienoto Nāciju Organizācijas Drošības padomes komiteja, kas izveidota, ievērojot Apvienoto Nāciju Organizācijas Drošības padomes Rezolūciju 2048 (2012), no to personu saraksta, kurām piemēro ierobežojošus pasākumus, svītroja vienu personu.

               (3)

               Tāpēc minētā persona būtu jāsvītro no Regulas (ES) Nr. 377/2012 I pielikuma,

         IR PIEŅĒMUSI ŠO REGULU.
   1. pants
   Ar šo Regulas (ES) Nr. 377/2012 I pielikumu groza tā, kā izklāstīts šīs regulas pielikumā.
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 10. janvārī

            Padomes vārdā –

            priekšsēdētāja

         E. KRALEVA

      (1)  OV L 119, 4.5.2012., 1. lpp.

      PIELIKUMS
      Regulas (ES) Nr. 377/2012 I pielikumā svītro ierakstu par šādu personu:

                  11.

                     Sanha CLUSSÉ.


title: Komisijas Īstenošanas regula (ES) 2018/33 (2017. gada 28. septembris), ar ko nosaka īstenošanas tehniskos standartus attiecībā uz tarifu pārskata standarta noformējumu un tā vienoto simbolu saskaņā ar Eiropas Parlamenta un Padomes Direktīvu 2014/92/ES (Dokuments attiecas uz EEZ. )

text:
                  11.1.2018

                  LV

                  Eiropas Savienības Oficiālais Vēstnesis

                  L 6/26

            KOMISIJAS ĪSTENOŠANAS REGULA (ES) 2018/33
      (2017. gada 28. septembris),
      ar ko nosaka īstenošanas tehniskos standartus attiecībā uz tarifu pārskata standarta noformējumu un tā vienoto simbolu saskaņā ar Eiropas Parlamenta un Padomes Direktīvu 2014/92/ES
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 23. jūlija Direktīvu 2014/92/ES par maksājumu kontu tarifu salīdzināmību, maksājumu kontu maiņu un piekļuvi maksājumu kontiem ar pamatfunkcijām (1) un jo īpaši tās 5. panta 4. punkta otro daļu,
      tā kā:

                  (1)

                  Saskaņā ar Direktīvu 2014/92/ES dalībvalstīm ir jānodrošina, ka maksājumu pakalpojumu sniedzēji vismaz reizi gadā patērētājam bez maksas sniedz pārskatu par visiem piemērotajiem tarifiem, kā arī, attiecīgā gadījumā, informāciju par procentu likmēm attiecībā uz pakalpojumiem, kas saistīti ar maksājumu kontu. Maksājumu pakalpojumu sniedzējiem ir pienākums izmantot standartizētos terminus, kas noteikti galīgajā sarakstā ar raksturīgākajiem pakalpojumiem, kas saistīti ar maksājumu kontu. Galīgos sarakstus publicē dalībvalstis, integrējot Savienības standartizēto terminoloģiju, kas noteikta Komisijas Deleģētajā regulā (ES) 2018/32 (2).

                  (2)

                  Lai nodrošinātu, ka tarifu pārskats sasniedz Direktīvas 2014/92/ES mērķus un vienlaikus sniedz patērētājam visu būtisko informāciju tādā veidā, kas veicina salīdzināmību un pārredzamību, maksājumu pakalpojumu sniedzējiem tarifu pārskatam būtu jāizmanto standarta veidne.

                  (3)

                  Attiecībā uz iepazīstināšanu ar komplektētajiem pakalpojumiem, kas saistīti ar maksājumu kontu, ir jāņem vērā, ka maksājumu pakalpojumu sniedzēji piedāvā dažādu veidu komplektus. Atsevišķu pakalpojumu komplektu sniegšana ir iekļauta vispārējā tarifā, piemēram, konta uzturēšana vai darbība, bet tarifu par citiem komplektiem iekasē atsevišķi no šāda vispārēja tarifa, un dažos komplektos ir iekļauts konkrēts pakalpojumu apjoms. Lai ļautu patērētājiem vieglāk izprast dažāda veida komplektu saturu un tarifus, pārskatā par tarifiem komplekti būtu jāuzskaita atsevišķi. Jo īpaši, ja tarifs par komplektiem ir ietverts vispārējā tarifā, šādi komplekti jānorāda kopā ar attiecīgo tarifu.

                  (4)

                  Dalībvalstis var pieprasīt kopā ar tarifu pārskatu iesniegt galvenos rādītājus, piemēram, visaptverošu izmaksu rādītāju. Tāpēc tarifu pārskata veidnē būtu jāiekļauj atsevišķa tabula, ko izmantos tie maksājumu pakalpojumu sniedzēji, kuriem piemēro šādus nosacījumus.

                  (5)

                  Turklāt, tā kā maksājumu pakalpojumu sniedzējiem vajadzētu būt viegli sagatavot tarifu pārskatu, būtu nepieciešami skaidri norādījumi maksājumu pakalpojumu sniedzējiem par to, kā aizpildīt tarifu pārskatu.

                  (6)

                  Šīs regulas pamatā ir īstenošanas tehnisko standartu projekts, ko Eiropas Komisijai iesniegusi Eiropas Uzraudzības iestāde (Eiropas Banku iestāde) (EBI).

                  (7)

                  EBI ir veikusi atklātas sabiedriskās apspriešanas par īstenošanas tehnisko standartu projektu, kas ir šīs regulas pamatā, analizējusi potenciālās saistītās izmaksas un ieguvumus un pieprasījusi atzinumu no Banku nozares ieinteresēto personu grupas, kura izveidota saskaņā ar Eiropas Parlamenta un Padomes Regulas (ES) Nr. 1093/2010 (3) 37. pantu,

            IR PIEŅĒMUSI ŠO REGULU.
      1. pants
      Tarifu pārskata veidne un tā vienotais simbols
      1.   Maksājumu pakalpojumu sniedzēji izmanto pielikumā noteikto veidni un to aizpilda, kā izklāstīts 2. līdz 18. pantā.
      2.   Sagatavojot tarifu pārskatu, maksājumu pakalpojumu sniedzēji negroza tarifu pārskata veidni citādi, kā paredzēts šajā regulā. Jo īpaši maksājumu pakalpojumu sniedzēji ievēro veidnē noteikto informācijas, sadaļu un apakšsadaļu secību.
      3.   Tarifu pārskats:

                  a)

                  tiek sagatavots A4 portreta formātā;

                  b)

                  satur nosaukumu “Pārskats par tarifiem”, kas izvietots pirmās lappuses augšdaļā pa vidu starp maksājumu pakalpojumu sniedzēja logotipu, kas atrodas dokumenta augšdaļas kreisajā pusē, un vienoto simbolu, kas atrodas dokumenta augšdaļas labajā pusē;

                  c)

                  satur vienoto simbolu, kura izmērs nav lielāks par 2,5 cm × 2,5 cm un atainots, kā parādīts pielikumā ietvertajā paraugā;

                  d)

                  tiek sagatavots, izmantojot Arial šriftu vai citu tam līdzīgu šriftu ar burtu lielumu 11, izņemot nosaukumu “Pārskats par tarifiem”, kura burtu izmērs ir 16 treknrakstā, sadaļu virsrakstus, kuru burtu izmērs ir 14 treknrakstā, apakšsadaļu virsrakstus, kuru burtu izmērs ir 12 treknrakstā, ja vien valsts tiesību aktos vai ar patērētāja un maksājumu pakalpojumu sniedzēja vienošanos nav paredzēts palielināt burtu izmēru vai izmantot Braila raksta šriftu personām ar redzes traucējumiem;

                  e)

                  tiek sagatavots melnbaltā krāsu skalā, izņemot maksājumu pakalpojumu sniedzēja logotipu un vienoto simbolu, kas var būt krāsaini, kā noteikts 2. pantā;

                  f)

                  satur sadaļu virsrakstus pustumšā pelēkā krāsā, izmantojot krāsu paraugu ar RGB atsauces numuru 166,166,166, un apakšsadaļu virsrakstus gaišpelēkā krāsā, izmantojot krāsu paraugu ar RGB atsauces numuru 191,191,191;

                  g)

                  tiek sagatavots, lappuses numurējot.

            2. pants
      Vienotais simbols un maksājumu pakalpojumu sniedzēja logotips
      1.   Ja ataino krāsainu logotipu, tā fonam izmanto krāsu paraugu ar RGB atsauces numuru 0/51/153 (heksadecimālais kods: 003399) un simbolam krāsu paraugu 255/204/0 (heksadecimālais kods: FFCC00).
      2.   Maksājumu pakalpojumu sniedzēja logotipa lielums ir līdzvērtīgs vienotā simbola lielumam.
      3.   Logotipu var atainot krāsainu tikai tad, ja krāsainu ataino arī vienoto simbolu. Veicot melnbaltu izdruku, vienotajam simbolam jābūt skaidri salasāmam.
      3. pants
      Konta nodrošinātāja nosaukums un kontaktinformācija
      1.   Maksājumu pakalpojumu sniedzēji norādes starp kvadrātiekavām aizstāj ar konta nodrošinātāja nosaukumu treknrakstā, kas pielīdzināts lappuses kreisajai malai.
      2.   Maksājumu pakalpojumu sniedzēji norādes starp kvadrātiekavām aizstāj ar savu kontaktinformāciju, piemēram, ģeogrāfisko adresi, tālruņa numuru, e-pasta adresi, faksa numuru, tīmekļa adresi un kontaktpersonu/kontaktpunktu, ko maksājumu konta turētājs var izmantot turpmākajā sarakstē.
      Šo kontaktinformāciju norāda, tekstu pielīdzinot lappuses kreisajai malai.
      4. pants
      Maksājumu konta turētāja nosaukums un kontaktinformācija
      1.   Maksājumu pakalpojumu sniedzēji norādes starp kvadrātiekavām aizstāj ar maksājumu konta turētāja nosaukumu.
      Šo nosaukumu norāda treknraksta tekstā, kas pielīdzināts lappuses kreisajai malai.
      2.   Maksājumu pakalpojumu sniedzēji norādes starp kvadrātiekavām aizstāj ar maksājumu konta turētāja ģeogrāfisko adresi.
      Šo ģeogrāfisko adresi norāda, tekstu pielīdzinot lappuses kreisajai malai un ar mazajiem burtiem, izņemot katra vārda pirmo burtu.
      5. pants
      Konta nosaukums un identifikācija
      1.   Maksājumu pakalpojumu sniedzēji norāda maksājumu konta nosaukumu.
      Šo nosaukumu norāda treknraksta tekstā, kas pielīdzināts lappuses kreisajai malai un seko uzreiz pēc attiecīgajiem vārdiem.
      2.   Maksājumu pakalpojumu sniedzēji norāda maksājumu konta identifikācijas datus, piemēram, bankas identifikācijas kodu (BIC), starptautisko bankas konta numuru (IBAN), valsts bankas konta numuru un valsts bankas identifikācijas kodu.
      Šo informāciju norāda, tekstu pielīdzinot lappuses kreisajai malai.
      6. pants
      Laika periods
      Maksājumu pakalpojumu sniedzēji laika periodu, ko aptver tarifu pārskats, norāda ailē “periods”, tekstu pielīdzinot lappuses kreisajai malai.
      7. pants
      Datums
      Maksājumu pakalpojumu sniedzēji datumu, kad sniegts tarifu pārskats, norāda ailē “datums”, tekstu pielīdzinot lappuses kreisajai malai.
      8. pants
      Ievada paziņojums
      Veidnē norādīto ievada paziņojumu tarifu pārskatā atveido, tekstā izmantojot 1,15 atstarpi starp rindām, 0 pt atkāpi pirms teksta un 10 pt atkāpi pēc teksta.
      9. pants
      Kopsavilkums par tarifiem un procentiem
      1.   Maksājumu pakalpojumu sniedzēji tarifu un procentu kopējo apmēru norāda sadaļā “Kopsavilkums par tarifiem un procentiem” četrās atsevišķās tabulās treknraksta tekstā, to pielīdzinot lappuses labajai malai.
      2.   Ja konkrētam kontam nepiemēro procentus, gadījumos, kad šādas informācijas iekļaušana ir pieļauta vai prasīta saskaņā ar valsts noteikumiem, ar kuriem transponē Direktīvu 2014/92/ES, maksājumu pakalpojumu sniedzēji izmanto formulējumu “nav piemērojams”, ko atveido ar mazajiem burtiem, tekstu pielīdzinot lappuses labajai malai.
      3.   Ja procentus piemēro, bet konkrētā laikposmā to apmērs ir nulle, gadījumā, kad šādas informācijas iekļaušana ir pieļauta vai prasīta saskaņā ar valsts tiesību aktiem, ar kuriem transponē Direktīvu 2014/92/ES, maksājumu pakalpojumu sniedzēji to norāda kā “0” attiecīgajā tabulā.
      4.   Maksājumu pakalpojumu sniedzēji visaptverošo izmaksu rādītāju, kas apkopo maksājumu konta kopējās gada izmaksas, norāda atsevišķā tabulā, ja tas prasīts saskaņā ar attiecīgās valsts tiesību aktiem, ar kuriem transponē Direktīvu 2014/92/ES. Ja attiecīgās valsts tiesību aktos nav prasības maksājumu pakalpojumu sniedzējiem norādīt visaptverošo izmaksu rādītāju, maksājumu pakalpojumu sniedzēji šo tabulu dzēš.
      10. pants
      Detalizēts pārskats par kontam piemērotajiem tarifiem
      1.   Maksājumu pakalpojumu sniedzēji tabulā ar nosaukumu “Detalizēts pārskats par kontam piemērotajiem tarifiem” norāda visus tarifus, kas pārskata periodā piemēroti par attiecīgiem pakalpojumiem.
      Tarifus par konta nodrošināšanu vai uzturēšanu uzskaita apakšsadaļā “Vispārīgi kontu pakalpojumi”.
      2.   Maksājumu pakalpojumu sniedzēji pakalpojumus norāda apakšailē “Pakalpojums”, treknraksta tekstu pielīdzinot lappuses kreisajai malai, izmantojot vienu atstarpi starp rindām, ar 0 pt atkāpi pirms teksta un 0 pt atkāpi pēc teksta, kas attiecas uz katru pakalpojumu.
      3.   Maksājumu pakalpojumu sniedzēji to, cik reizes tarifu pārskata attiecīgajā pārskata periodā izmantots katrs pakalpojums, norāda apakšailē “Pakalpojuma izmantošanas reižu skaits”, izmantojot 1. panta 3. punkta d) apakšpunktā norādīto šriftu, tekstu pielīdzinot lappuses labajai malai.
      Maksājumu pakalpojumu sniedzēji apakšaili “Pakalpojuma izmantošanas reižu skaits” atstāj tukšu, ja:

                  a)

                  pakalpojums ir izmantots, bet maksājumu pakalpojumu sniedzējs nav iekasējis maksu par šo pakalpojumu; un

                  b)

                  iekļaut šādu informāciju ir pieļauts vai prasīts saskaņā ar attiecīgās valsts tiesību aktiem, ar kuriem transponē Direktīvu 2014/92/ES.

            4.   Maksājumu pakalpojumu sniedzējiem apakšailē “Vienības izmaksas” norāda katra izmantotā pakalpojuma tarifa struktūru un vienības izmaksas, tekstu pielīdzinot lappuses labajai malai.
      5.   Maksājumu pakalpojumu sniedzēji to, cik reizes tarifu pārskata attiecīgajā pārskata periodā katram pakalpojumam piemērots tarifs, norāda apakšailē “Tarifa piemērošanas reižu skaits”, tekstu pielīdzinot lappuses labajai malai. Maksājumu pakalpojumu sniedzēji to attiecīgajā apakšailē norāda, izmantojot formulējumu “tarifs netika piemērots”, ja:

                  a)

                  pakalpojums ir izmantots, taču tarifs nav piemērots; un

                  b)

                  iekļaut šādu informāciju ir pieļauts vai prasīts saskaņā ar attiecīgās valsts tiesību aktiem, ar kuriem transponē Direktīvu 2014/92/ES.

            6.   Maksājumu pakalpojumu sniedzēji apakšailē “Kopējais apmērs” treknraksta tekstā norāda samaksāto tarifu kopsummu par šo pakalpojumu izmantošanu attiecīgajā pārskata periodā.
      7.   Ja apakšsadaļā nav norādīts neviens pakalpojums, maksājumu pakalpojumu sniedzēji dzēš šo apakšsadaļu. Maksājumu pakalpojumu sniedzēji apakšsadaļu dzēš arī gadījumā, ja maksājumu konta turētājs attiecīgajā pārskata periodā neizmantoja pakalpojumus, kas pārsniegtu pakalpojumu komplekta ietvaros norādīto apjomu.
      8.   Maksājumu pakalpojumu sniedzēji galīgo kopējo tarifu apmēru, ko maksājumu konta turētājs samaksājis attiecīgajā periodā, norāda ailē “Tarifu kopējais apmērs” treknraksta tekstā.
      11. pants
      Norādes par tarifu veidiem
      1.   Ja kādā no turpmāk norādītajiem veidiem vai vairākos tiek piemēroti atsevišķi tarifi, maksājumu pakalpojumu sniedzēji atsevišķā rindā, kas ietverta tabulas “Detalizēts pārskats par kontam piemērotajiem tarifiem” slejā “Pakalpojums” par attiecīgo pakalpojumu, norāda katru gadījumu, kad piemērots tarifs, tā kanālu vai nosacījumus (“Tarifu veidi”):

                  a)

                  par viena pakalpojuma sniegšanu tarifs piemērots vairākas reizes, piemēram, sākotnējā maksa par pakalpojuma izveidi un turpmāka maksa par šā paša pakalpojuma izpildi;

                  b)

                  pastāv dažādi kanāli, pa kuriem tiek pieprasīts, izmantots vai sniegts viens pakalpojums, piemēram, pa tālruni, filiālē vai tiešsaistē;

                  c)

                  atkarībā no tā, vai izpildīts īpašs nosacījums attiecībā uz pakalpojumu, piemēram, minimālās vai maksimālās robežvērtības sasniegšana attiecībā uz kredīta pārvedumiem vai skaidras naudas izņemšanu.

            Norādes tekstu pielīdzina kreisajai malai. Tarifus norāda slejā “Vienības tarifs”, tekstu pielīdzinot labajai malai.
      2.   Ja tarifus piemēro, pamatojoties uz dažāda veida tarifu kombinēšanu, kā, piemēram, tarifi atkarībā no kanāla, un pēc tam tos nošķir sīkāk atkarībā no tā, vai ir sasniegta robežvērtība, maksājumu pakalpojumu sniedzēji papildus 10. panta 5. punkta piemērošanai sniedz norādi par katra papildus tarifa veidu, tekstu pielīdzinot lappuses labajai malai.
      3.   Ja attiecīgajā periodā ir piemērots tarifs, maksājumu pakalpojumu sniedzēji katrā periodā piemērotos tarifus norāda, pievienojot jaunas rindas slejā “Vienības tarifs”.
      12. pants
      Norādes par pakalpojumu komplektiem, kam piemērotie tarifi iekļauti apakšsadaļā “Vispārīgi kontu pakalpojumi”
      1.   Ja pakalpojumu komplektu, kas saistīts ar maksājumu kontu, piedāvā kopā ar kontu un tam piemērotais tarifs ietverts apakšsadaļā “Vispārīgi kontu pakalpojumi”, maksājumu pakalpojumu sniedzēji informāciju par komplektā ietvertajiem pakalpojumiem norāda slejā “Pakalpojums” un informāciju par to, cik reizes pakalpojums izmantots, – slejā “Pakalpojuma izmantošanas reižu skaits”, kas ietverta tabulas “Detalizēts pārskats par kontam piemērotajiem tarifiem” rindā “Pakalpojumu komplekts”. Slejās “Tarifs” maksājumu pakalpojumu sniedzēji norāda tarifu, kas piemērots komplektam kopumā, un to, cik reizes komplekta tarifs piemērots attiecīgajā periodā, kā noteikts 11. panta 1. punktā. Ja tarifu pakalpojumu komplektam piemēro atsevišķi no tarifa par vispārējiem konta pakalpojumiem, rindu dzēš.
      2.   Jebkuru tarifu, kas piemērots par kādu pakalpojumu, kura apjoms pārsniedz komplektā ietverto, norāda tabulā, kurā uzskaitīti pakalpojumi un tarifi, kā minēts 1. līdz 11. pantā.
      3.   Ja komplektā ietverto pakalpojumu skaits nav ierobežots vai komplektā ietvertais pakalpojumu apjoms nav pārsniegts, maksājumu pakalpojumu sniedzēji dzēš paziņojumu apakšējā rindā “Pakalpojumiem, kas pārsniedz šo apjomu, piemēroti atsevišķi tarifi”.
      13. pants
      Norādes par pakalpojumu komplektiem, kas saistīti ar maksājumu kontu un kam tarifu piemēro atsevišķi no tarifiem, kas iekļauti apakšsadaļā “Vispārīgi kontu pakalpojumi”
      1.   Ja maksājumu pakalpojumu sniedzējs kopā ar kontu piedāvā pakalpojumu komplektu, kas saistīti ar maksājumu kontu un kam tarifu piemēro atsevišķi no jebkādiem tarifiem par vispārīgiem kontu pakalpojumiem, kas iekļauti apakšsadaļā “Vispārīgi kontu pakalpojumi”, kā minēts tabulā, kurā norādīti pakalpojumi un tarifi, maksājumu pakalpojumu sniedzēji tabulā par pakalpojumu komplektu norāda šādu informāciju:

                  a)

                  slejā par pakalpojumu komplektiem – zīmola nosaukumu, ja piemērojams, vai komplekta saturu, dzēšot kvadrātiekavas;

                  b)

                  slejā “Tarifs” – tarifu, ko piemēro pakalpojumu komplektam kopumā tarifu pārskata attiecīgajā pārskata periodā, tekstu pielīdzinot labajai malai;

                  c)

                  trešajā slejā – skaitu, cik reizes komplekta tarifs piemērots attiecīgajā periodā.

            Jebkuru papildu tarifu, kas piemērots par kādu pakalpojumu, kura apjoms pārsniedz komplektā ietverto, norāda tabulā, kurā uzskaitīti pakalpojumi un tarifi, kā minēts 10. un 11. pantā.
      2.   Ja komplektam tarifu piemēro ar regulāru biežumu, to norāda slejā “Tarifs”, tekstu pielīdzinot kreisajai malai un kopējās gada izmaksas atainojot rindā tieši zem biežuma, izmantojot treknraksta tekstu un norādi “Kopējās gada izmaksas”.
      3.   Ja dažādiem komplektiem attiecīgajā periodā piemēro atšķirīgus tarifus, informāciju, kas minēta 1. punktā, par katru komplektu sniedz atsevišķā tabulā.
      4.   Maksājumu pakalpojumu sniedzēji dzēš visu tabulu, tostarp sadaļu “Detalizēta informācija par tarifiem, kas ietverti pakalpojumu komplektā”, ja pakalpojumu komplektu nesniedz kopā ar kontu vai ja pakalpojumu komplektam, ko sniedz kopā ar kontu, piemēroto tarifu ietver kopējā tarifā par jebkādiem vispārējiem konta pakalpojumiem.
      5.   Ja visu komplektā ietverto pakalpojumu skaits nav ierobežots vai pakalpojumu komplektā ietvertais pakalpojumu apjoms nav pārsniegts, maksājumu pakalpojumu sniedzēji dzēš paziņojumu tabulas apakšējā rindā “Pakalpojumiem, kas pārsniedz šo apjomu, piemēroti atsevišķi tarifi”.
      14. pants
      Detalizēts pārskats par kontam piemērotajiem procentiem
      1.   Maksājumu pakalpojumu sniedzēji tabulā “Detalizēts pārskats par kontam piemērotajiem procentiem” attiecīgā gadījumā norāda procentu maksājumus, ko maksājumu konta turētājs veicis tarifu pārskata attiecīgajā pārskata periodā.
      2.   Maksājumu pakalpojumu sniedzēji procentu likmi norāda slejā “Procentu likme”, to izsakot ikgadēji piemērotos procentos. Ja procentu likme attiecīgajā pārskata periodā ir mainījusies, maksājumu pakalpojumu sniedzēji atsevišķā rindā norāda katru noteiktā laikposmā piemēroto procentu likmi.
      3.   Maksājumu pakalpojumu sniedzēji slejā “Procenti” treknraksta tekstā norāda procentu apmēru, ko samaksājis maksājumu konta turētājs, to izsakot konta valūtā. Ja procentu likme attiecīgajā pārskata periodā ir mainījusies, maksājumu pakalpojumu sniedzēji maksājumu konta turētāja samaksāto procentu apmēru norāda atsevišķi par katru laikposmu, katru no tiem norādot atsevišķā rindā.
      4.   Maksājumu pakalpojumu sniedzēji galīgo kopējo procentu apmēru, ko maksājumu konta turētājs samaksājis attiecīgajā periodā, norāda ailē “Kopējais samaksāto procentu apmērs” treknraksta tekstā.
      5.   Ja maksājumu konta turētājs nav samaksājis procentus, jo kontam procentus nepiemēro, un gadījumos, kad šādas informācijas iekļaušana ir pieļauta vai prasīta saskaņā ar valsts noteikumiem, ar kuriem transponē Direktīvu 2014/92/ES, maksājumu pakalpojumu sniedzēji šai norādei izmanto formulējumu “procenti nav piemērojami”, ko ailē “Kopējais samaksāto procentu apmērs” atveido ar mazajiem burtiem, tekstu pielīdzinot lappuses labajai malai.
      15. pants
      Detalizēts pārskats par kontā gūtajiem procentiem
      1.   Maksājumu pakalpojumu sniedzēji tabulā “Detalizēts pārskats par kontā gūtajiem procentiem” attiecīgā gadījumā norāda procentu apmēru, ko maksājumu konta turētājs guvis tarifu pārskata attiecīgajā pārskata periodā.
      2.   Maksājumu pakalpojumu sniedzēji norādi “Konta nosaukums” aizstāj ar attiecīgā konta nosaukumu treknraksta tekstā.
      3.   Maksājumu pakalpojumu sniedzēji procentu likmi norāda slejā “Procentu likme”, to izsakot ikgadēji piemērotos procentos. Ja procentu likme attiecīgajā pārskata periodā ir mainījusies, maksājumu pakalpojumu sniedzēji atsevišķā rindā norāda katru noteiktā laikposmā piemēroto procentu likmi.
      4.   Maksājumu pakalpojumu sniedzēji slejā “Procenti” treknraksta tekstā norāda procentu apmēru, ko guvis maksājumu konta turētājs, to izsakot konta valūtā. Ja procentu likme tarifu pārskata attiecīgajā pārskata periodā ir mainījusies, maksājumu pakalpojumu sniedzēji maksājumu konta turētāja gūto procentu apmēru norāda atsevišķi par katru laikposmu, katru no tiem atainojot atsevišķā rindā. Ja procentu likme ir piemērojama, bet konkrētā laikposmā tās apmērs ir nulle, maksājumu pakalpojumu sniedzēji slejā “Procenti” norāda “0”.
      5.   Ja konkrētam kontam neizmaksā procentus, jo kontam procentus nepiemēro, maksājumu pakalpojumu sniedzēji to norāda slejā “Procenti” ar formulējumu “procentus nepiemēro”, tekstu atveidojot ar mazajiem burtiem, pielīdzinātu kreisajai malai.
      6.   Maksājumu pakalpojumu sniedzēji ailē “Kopējais gūto procentu apmērs” treknraksta tekstā norāda kopējo procentu apmēru, ko maksājumu konta turētājs guvis tarifu pārskata attiecīgajā pārskata periodā.
      7.   Ja konkrētam kontam neizmaksā procentus, jo kontam procentus nepiemēro, un gadījumos, kad šādas informācijas iekļaušana ir pieļauta vai prasīta saskaņā ar valsts noteikumiem, ar kuriem transponē Direktīvu 2014/92/ES, maksājumu pakalpojumu sniedzēji šai norādei izmanto formulējumu “procenti nav piemērojami”, ko ailē “Kopējais gūto procentu apmērs” atveido ar mazajiem burtiem, tekstu pielīdzinot kreisajai malai.
      16. pants
      Papildu informācija
      1.   Maksājumu pakalpojumu sniedzēji tabulā “Papildu informācija” norāda jebkādu papildu informāciju, kas pārsniedz 2. līdz 15. pantā minēto informāciju un kas ir tieši saistīta ar tarifu pārskata attiecīgajā pārskata periodā sniegtajiem pakalpojumiem, piemērotajiem tarifiem vai piemērotajiem vai gūtajiem procentiem, kā minēts Direktīvas 2014/92/ES 5. panta 2. punktā. Tabulā ietvertajā papildu informācijā iekļauj ziņas, kas jāsniedz saskaņā ar valstu tiesību aktiem.
      2.   Aizpildot tabulu, maksājumu pakalpojumu sniedzēji attiecīgā gadījumā ievēro šajā regulā paredzētās noformējuma prasības.
      3.   Maksājumu pakalpojumu sniedzēji šo tabulu dzēš, ja tie nesniedz informāciju, kā noteikts 1. punktā.
      17. pants
      Zīmoli
      Ja lieto zīmola nosaukumu, zīmola nosaukumu norāda uzreiz pēc pakalpojuma nosaukuma, izmantojot 1. panta 3. punkta d) apakšpunktā minēto standarta šriftu kvadrātiekavās.
      18. pants
      Elektronisko līdzekļu izmantošana
      1.   Ja tarifu pārskatu sniedz ar elektroniskiem līdzekļiem, maksājumu pakalpojumu sniedzēji drīkst veidni grozīt tikai šādi, ievērojot nosacījumu, ka patērētājam vienlaicīgi izsniedz pielikumā noteiktajai veidnei atbilstošu un saskaņā ar 2. līdz 17. panta noteikumiem aizpildītu tarifu pārskata kopiju:

                  a)

                  atkāpjoties no 1. panta 3. punkta d) apakšpunkta, var palielināt šrifta izmēru, saglabājot izmēru samēru, kā izklāstīts 1. panta 3. punktā;

                  b)

                  ja elektronisko rīku izmēri ir tādi, ka, izmantojot vairākas tabulas un slejas, tarifu pārskats būtu grūti lasāms, var izmantot vienu sleju vai vienu tabulu, saglabājot informācijas, sadaļu un apakšsadaļu secību;

                  c)

                  var izmantot elektroniskos rīkus, piemēram, slāņošanu un uznirstošos logus, ja redzami atainots tarifu pārskata nosaukums, vienotais simbols, sadaļu un apakšsadaļu virsraksti un saglabāta informācijas secība.

            2.   Elektronisko rīku izmantošana, kā minēts šā panta 1. punkta c) apakšpunktā, nedrīkst būt uzbāzīga, novēršot patērētāja uzmanību no tarifu pārskatā ietvertās informācijas. Izmantojot slāņošanu un uznirstošos logus, sniedz tikai informāciju, kas minēta šajā regulā.
      19. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 28. septembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 257, 28.8.2014., 214. lpp.

         (2)  Komisijas 2017. gada 28. septembra Deleģētā regula (ES) 2018/32, ar ko Eiropas Parlamenta un Padomes Direktīvu 2014/92/ES papildina saistībā ar regulatīvajiem tehniskajiem standartiem Savienības standartizētajai terminoloģijai attiecībā uz raksturīgākajiem pakalpojumiem, kas saistīti ar maksājumu kontu (skatīt šā Oficiālā Vēstneša 3. lpp.).

         (3)  Eiropas Parlamenta un Padomes 2010. gada 24. novembra Regula (ES) Nr. 1093/2010, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

         PIELIKUMS

            Pārskats par tarifiem – veidne

         Teksts attēlu

            Pārskats par tarifiem
            [Konta nodrošinātāja nosaukums]
            [Konta nodrošinātāja kontaktinformācija]
            [Klienta nosaukums vai vārds un uzvārds]
            [Kontaktinformācija]
            Konts
            Konta identifikācija
            Pārskata periods
            no līdz
            Datums
            ·
            Šajā dokumentā ir sniegts pārskats par visiem tarifiem par pakalpojumiem, kas saistīti ar Jūsu maksājumu kontu augstāk norādītajā pārskata periodā.
            ·
            Tajā turklāt sniegta informācija par jebkādiem procentiem, ko Jūs, iespējams, esat samaksājuši vai guvuši šajā periodā.
            ·
            Informācija par atsevišķiem darījumiem un konta bilanci ir pieejama Jūsu konta pārskatos.
            Kopsavilkums par tarifiem un procentiem
            Tarifu kopējais apmērs (kopējais pakalpojumu tarifu komplekts un tarifu kopējais apmērs)
            Kopējais samaksāto procentu apmērs
            Kopējais gūto procentu apmērs
            Visaptverošs izmaksu rādītājs

         Teksts attēlu

            Detalizēts pārskats par kontam piemērotajiem tarifiem
            Pakalpojums
            Tarifs
            Pakalpojums
            Pakalpojuma izmantošanas reižu skaits
            Vienības tarifs
            Tarifa piemērošanas reižu skaits
            Kopā
            Vispārīgi kontu pakalpojumi
            Ietver pakalpojumu komplektu, kas sastāv no:
            Pakalpojumiem, kas pārsniedz šo apjomu, piemēroti atsevišķi tarifi
            Maksājumi (izņemot kartes)
            Kartes un skaidra nauda
            Pārtēriņš un ar to saistīti pakalpojumi
            Citi pakalpojumi
            Tarifu kopējais apmērs
            Detalizēta informācija par tarifiem, kas ietverti pakalpojumu komplektā
            Pakalpojumu komplekts
            Tarifs
            Tarifa piemērošanas reižu skaits
            “Pakalpojumu komplekts” [zīmola nosaukums, ja piemērojams]
            Tajā ietilpst:
            Pakalpojumiem, kas pārsniedz šo apjomu, piemēroti atsevišķi tarifi.
            Detalizēts pārskats par kontam piemērotajiem procentiem
            Procentu likme
            Procenti
            Kopējais samaksāto procentu apmērs

         Teksts attēlu

            Detalizēts pārskats par kontā gūtajiem procentiem
            Procentu likme
            Procenti
            “Konta nosaukums”
            Kopējais gūto procentu apmērs
            Papildu informācija


title: Komisijas Īstenošanas regula (ES) 2018/34 (2017. gada 28. septembris), ar ko nosaka īstenošanas tehniskos standartus attiecībā uz tarifu informācijas dokumenta standarta noformējumu un tā vienoto simbolu saskaņā ar Eiropas Parlamenta un Padomes Direktīvu 2014/92/ES (Dokuments attiecas uz EEZ. )

text:
                  11.1.2018

                  LV

                  Eiropas Savienības Oficiālais Vēstnesis

                  L 6/37

            KOMISIJAS ĪSTENOŠANAS REGULA (ES) 2018/34
      (2017. gada 28. septembris),
      ar ko nosaka īstenošanas tehniskos standartus attiecībā uz tarifu informācijas dokumenta standarta noformējumu un tā vienoto simbolu saskaņā ar Eiropas Parlamenta un Padomes Direktīvu 2014/92/ES
      (Dokuments attiecas uz EEZ)
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2014. gada 23. jūlija Direktīvu 2014/92/ES par maksājumu kontu tarifu salīdzināmību, maksājumu kontu maiņu un piekļuvi maksājumu kontiem ar pamatfunkcijām (1) un jo īpaši tās 4. panta 6. punkta trešo daļu,
      tā kā:

                  (1)

                  Saskaņā ar Direktīvu 2014/92/ES dalībvalstīm ir jānodrošina, ka maksājumu pakalpojumu sniedzēji sniedz patērētājam tarifu informācijas dokumentu uz papīra vai cita pastāvīga informācijas nesēja, kas satur standartizētos terminus, kuri noteikti galīgajā sarakstā ar raksturīgākajiem pakalpojumiem, kas saistīti ar maksājumu kontu, un – ja šādus pakalpojumus piedāvā maksājumu pakalpojumu sniedzējs, attiecīgos katra pakalpojuma tarifus. Galīgos sarakstus publicē dalībvalstis, integrējot Savienības standartizēto terminoloģiju, kas noteikta Komisijas Deleģētajā regulā (ES) 2018/32 (2).

                  (2)

                  Lai nodrošinātu, ka tarifu informācijas dokuments sasniedz Direktīvas 2014/92/ES mērķus un vienlaikus sniedz patērētājam visu būtisko informāciju tādā veidā, kas veicina salīdzināmību un pārredzamību, maksājumu pakalpojumu sniedzējiem tarifu informācijas dokumentam būtu jāizmanto standarta veidne, sekojot skaidriem norādījumiem, kā tarifu informācijas dokuments aizpildāms.

                  (3)

                  Tā kā tarifu informācijas dokuments ir paredzēts, lai pirms līguma noslēgšanas par maksājumu kontu informētu patērētājus, tā ļaujot salīdzināt maksājumu kontu piedāvājumus, maksājumu pakalpojumu sniedzējam vajadzētu izmantot standarta veidni tarifu informācijas dokumenta sagatavošanai par katru no patērētājam piedāvātajiem maksājumu kontiem.

                  (4)

                  Lai patērētājiem dotu iespēju izvēlēties savām vajadzībām vispiemērotāko konta piedāvājumu, vienlaikus nodrošinot augsta līmeņa standartizāciju, vajadzētu pastāvēt iespējai sniegt pārskatu par atbilstošu komplektu kopumu, un tādēļ maksājumu pakalpojumu sniedzējam vajadzētu varēt attiecībā uz maksājumu kontu sagatavot vairāk nekā vienu tarifu informācijas dokumentu ar nosacījumu, ka katrā dokumentā ietverts vismaz viens komplekts.

                  (5)

                  Lai ļautu patērētājiem vieglāk izprast dažāda veida komplektu saturu un tarifus, tarifu informācijas dokumentā komplekti būtu jāuzskaita atsevišķi.

                  (6)

                  Ja pakalpojumi, kas pārsniedz komplektā ietverto daudzumu, nav iekļauti raksturīgāko pakalpojumu galīgajā valsts sarakstā un tādēļ netiek atspoguļoti tarifu informācijas dokumentā, tos vajadzētu norādīt atsevišķā tabulā, neapvienojot ar informāciju par komplektu saturu, nolūkā patērētājiem sniegt skaidru pārskatu par komplektu.

                  (7)

                  Tā kā katrā tarifu informācijas dokumentā patērētājiem sniegtās informācijas saturs ir atkarīgs no konkrētā maksājumu pakalpojumu sniedzēja pakalpojumu piedāvājuma un no katras dalībvalsts galīgā saraksta ar raksturīgākajiem pakalpojumiem, kas saistīti ar maksājumu kontu, nolūkā nodrošināt vienotajā tirgū piedāvāto maksājumu kontu salīdzināmību tarifu informācijas dokumenta veidnē būtu jāparedz noteiktas sadaļas, kurās grupējami dažādi pakalpojumi.

                  (8)

                  Tarifu informācijas dokumenta veidnē būtu jāiekļauj atsevišķa tabula, ko izmantos tie maksājumu pakalpojumu sniedzēji, kuriem ir jāsniedz arī visaptverošs izmaksu rādītājs.

                  (9)

                  Šīs regulas pamatā ir īstenošanas tehnisko standartu projekts, ko Eiropas Komisijai iesniegusi Eiropas Uzraudzības iestāde (Eiropas Banku iestāde) (EBI).

                  (10)

                  EBI ir veikusi atklātas sabiedriskās apspriešanas par īstenošanas tehnisko standartu projektu, kas ir šīs regulas pamatā, analizējusi potenciālās saistītās izmaksas un ieguvumus un pieprasījusi atzinumu no Banku nozares ieinteresēto personu grupas, kura izveidota saskaņā ar Eiropas Parlamenta un Padomes Regulas (ES) Nr. 1093/2010 (3) 37. pantu,

            IR PIEŅĒMUSI ŠO REGULU.
      1. pants
      Tarifu informācijas dokumenta veidne un tā vienotais simbols
      1.   Maksājumu pakalpojumu sniedzēji izmanto pielikumā noteikto veidni un to aizpilda, kā izklāstīts 2. līdz 13. pantā.
      2.   Sagatavojot tarifu informācijas dokumentu, maksājumu pakalpojumu sniedzēji negroza tā veidni citādi, kā paredzēts šajā regulā. Jo īpaši maksājumu pakalpojumu sniedzēji ievēro veidnē noteikto informācijas secību, sadaļas un apakšsadaļas. Tarifu informācijas dokuments:

                  a)

                  tiek sagatavots A4 portreta formātā;

                  b)

                  satur nosaukumu “Tarifu informācijas dokuments”, kas izvietots pirmās lappuses augšdaļā starp maksājumu pakalpojumu sniedzēja logotipu, kas atrodas dokumenta augšdaļas kreisajā pusē, un vienoto simbolu, kas atrodas dokumenta augšdaļas labajā pusē;

                  c)

                  satur vienoto simbolu, kura izmērs ir 2,5 cm × 2,5 cm un kurš atainots, kā parādīts pielikumā ietvertajā paraugā;

                  d)

                  tiek sagatavots, izmantojot Arial šriftu vai citu tam līdzīgu šriftu ar burtu lielumu 11, izņemot nosaukumu “Tarifu informācijas dokuments”, kura burtu izmērs ir 16 treknraksta tekstā, sadaļu virsrakstus, kuru burtu izmērs ir 14 treknrakstā, apakšsadaļu virsrakstus, kuru burtu izmērs ir 12 treknrakstā, ja vien valsts tiesību aktos vai ar patērētāja un maksājumu pakalpojumu sniedzēja vienošanos nav paredzēts palielināt burtu izmēru vai izmantot Braila raksta šriftu personām ar redzes traucējumiem;

                  e)

                  tiek sagatavots melnbaltā krāsu skalā, izņemot maksājumu pakalpojumu sniedzēja logotipu un vienoto simbolu, kas var būt krāsaini, kā noteikts 2. pantā;

                  f)

                  satur sadaļu virsrakstus pustumšā pelēkā krāsā, izmantojot krāsu paraugu ar RGB atsauces numuru 166,166,166, un apakšsadaļu virsrakstus gaišpelēkā krāsā, izmantojot krāsu paraugu ar RGB atsauces numuru 191,191,191;

                  g)

                  tiek sagatavots, lappuses numurējot.

            3.   Maksājumu pakalpojumu sniedzējs sniedz atsevišķu tarifu informācijas dokumentu attiecībā uz katru maksājumu kontu, ko tas nodrošina patērētājiem.
      4.   Neatkarīgi no Direktīvas 2014/92/ES IV nodaļas noteikuma par maksājuma konta ar pamatfunkcijām nodrošināšanu gadījumos, ja maksājumu pakalpojumu sniedzējs patērētājiem piedāvā tikai vienu maksājumu kontu, ko var kombinēt ar dažādiem pakalpojumu komplektiem, kā minēts Direktīvas 2014/92/ES 4. panta 3. punktā, maksājumu pakalpojumu sniedzējs var attiecībā uz šo kontu sniegt vairāk nekā vienu tarifu informācijas dokumentu ar nosacījumu, ka katrā tarifu informācijas dokumentā ietverts vismaz viens komplekts.
      2. pants
      Vienotais simbols un maksājumu pakalpojumu sniedzēja logotips
      1.   Ja ataino krāsainu logotipu, tā fonam izmanto krāsu paraugu ar RGB atsauces numuru 0/51/153 (heksadecimālais kods: 003399) un simbolam krāsu paraugu 255/204/0 (heksadecimālais kods: FFCC00).
      2.   Maksājumu pakalpojumu sniedzēja logotipa lielums ir līdzvērtīgs vienotā simbola lielumam.
      3.   Logotipu var atainot krāsainu tikai tad, ja krāsainu ataino arī vienoto simbolu. Veicot melnbaltu izdruku, vienotajam simbolam jābūt skaidri salasāmam.
      3. pants
      Konta nodrošinātāja nosaukums
      Maksājumu pakalpojumu sniedzēja, kurš nodrošina kontu, nosaukumu norāda treknraksta tekstā, pielīdzinot kreisajai malai.
      4. pants
      Konta nosaukums
      Konta nosaukumu norāda zem konta nodrošinātāja nosaukuma treknraksta tekstā, kas pielīdzināts kreisajai malai.
      5. pants
      Datums
      Datumu, kad maksājumu pakalpojumu sniedzējs pēdējo reizi atjauninājis tarifu informācijas dokumentu, norāda zem konta nosaukuma, izmantojot 1. panta 2. punkta d) apakšpunktā minēto šriftu, tekstu pielīdzinot kreisajai malai.
      6. pants
      Ievada paziņojums
      1.   Veidnē norādīto ievada paziņojumu tarifu informācijas dokumentā atveido, tekstā izmantojot 1,15 atstarpi starp rindām, 0 pt atkāpi pirms teksta un 10 pt atkāpi pēc teksta.
      2.   Maksājumu pakalpojumu sniedzēji kvadrātiekavas aizstāj ar attiecīgo pirms līguma noslēgšanas sagatavoto dokumentu un līguma dokumentu nosaukumiem.
      7. pants
      Tabula “Pakalpojumi un tarifi”
      1.   Maksājumu pakalpojumu sniedzēji turpmāk aprakstītajā veidā tabulā par pakalpojumiem un tarifiem sniedz to pakalpojumu sarakstu, kas iekļauti attiecīgās valsts galīgajā sarakstā ar raksturīgākajiem pakalpojumiem, kuri saistīti ar maksājumu kontu, kā minēts Direktīvas 2014/92/ES 3. panta 5. punktā, ja maksājumu pakalpojumu sniedzējs piedāvā šādus pakalpojumus, un norāda šiem pakalpojumiem piemērotos tarifus:

                  a)

                  pakalpojumus norāda ailē “Pakalpojums” treknraksta tekstā, pielīdzinot kreisajai malai;

                  b)

                  katru pakalpojumu norāda tikai vienu reizi attiecīgajā apakšsadaļā, kas norādīta tabulā, piemēram, konta nodrošināšana vai uzturēšana būtu jānorāda apakšsadaļā “Vispārīgi kontu pakalpojumi”;

                  c)

                  tarifus, kas atbilst pakalpojumiem, norāda slejā “Tarifs”, tekstu pielīdzinot labajai malai;

                  d)

                  ja tarifu piemēro ar regulāru biežumu, nevis par katru izmantošanas reizi, biežumu norāda ailē “Tarifs”, tekstu pielīdzinot kreisajai malai, un pēc tam norāda atbilstošo tarifu par attiecīgo periodu, tekstu pielīdzinot labajai malai; kopējo gada tarifu ataino treknraksta tekstā rindā tieši zem norādes par biežumu, pielīdzinot kreisajai malai un izmantojot formulējumu “Kopējais gada tarifs”, kam seko attiecīgā tarifa apmērs, tekstu pielīdzinot labajai malai;

                  e)

                  izmanto vienu atstarpi starp rindām ar 0 pt atkāpi pirms teksta un 0 pt atkāpi pēc teksta, kas attiecas uz katru pakalpojumu un tarifu.

            2.   Ja neviens no pakalpojumiem, ko piedāvā maksājumu pakalpojumu sniedzējs un kas atbilstu apakšsadaļai, nav iekļauts attiecīgās valsts galīgajā sarakstā ar raksturīgākajiem pakalpojumiem, visu rindu, kas saistīta ar minēto apakšsadaļu, tostarp apakšsadaļas virsrakstu, dzēš.
      3.   Ja maksājumu pakalpojumu sniedzēji nesniedz vienu vai vairākus pakalpojumus no attiecīgās valsts galīgā saraksta ar raksturīgākajiem pakalpojumiem, kā minēts Direktīvas 2014/92/ES 3. panta 5. punktā, vai ja pakalpojumu nenodrošina kopā ar kontu, izmanto formulējumu “pakalpojums nav pieejams”.
      4.   Ja kādā no turpmāk norādītajiem veidiem vai vairākos piemēro atsevišķus tarifus, maksājumu pakalpojumu sniedzēji attiecīgajam pakalpojumam atbilstošajā slejā “Pakalpojums” atsevišķā rindā norāda katru gadījumu, kad piemērots tarifs, tā kanālu vai nosacījumus (“Tarifu veidi”):

                  a)

                  par viena pakalpojuma sniegšanu tarifs piemērots vairākas reizes, piemēram, sākotnējā maksa par pakalpojuma izveidi un turpmāka maksa par šā paša pakalpojuma izpildi;

                  b)

                  pastāv dažādi kanāli, pa kuriem tiek pieprasīts, izmantots vai sniegts viens pakalpojums, piemēram, pa tālruni, filiālē vai tiešsaistē;

                  c)

                  atkarībā no tā, vai izpildīts īpašs nosacījums attiecībā uz pakalpojumu, piemēram, minimālās vai maksimālās robežvērtības sasniegšana attiecībā uz kredīta pārvedumiem vai skaidras naudas izņemšanu.

            Apraksta tekstu pielīdzina kreisajai malai, bet tarifu – labajai malai.
      5.   Ja tarifus piemēro, pamatojoties uz dažāda veida tarifu kombinēšanu, kā, piemēram, tarifi atkarībā no kanāla, un pēc tam tos nošķir sīkāk atkarībā no tā, vai ir sasniegta robežvērtība, maksājumu pakalpojumu sniedzēji papildus šā panta 4. punkta piemērošanai sniedz norādi par katra papildus tarifa veidu, tekstu pielīdzinot lappuses labajai malai.
      8. pants
      Norādes par pakalpojumu komplektiem, kam piemērotie tarifi iekļauti apakšsadaļā “Vispārīgi kontu pakalpojumi”
      1.   Ja pakalpojumu komplektam, kas saistīts ar maksājumu kontu, tarifu piemēro kā daļu no apakšsadaļā “Vispārīgi kontu pakalpojumi” norādītajiem tarifiem, visus komplektā ietvertos pakalpojumus neatkarīgi no tā, vai tie ir iekļauti attiecīgās valsts galīgajā sarakstā ar raksturīgākajiem pakalpojumiem, kuri saistīti ar maksājumu kontu, kā minēts Direktīvas 2014/92/ES 3. panta 5. punktā, norāda vispārīgajiem kontu pakalpojumiem paredzētās tabulas iedaļā rindā par pakalpojumu komplektiem.
      2.   Maksājumu pakalpojumu sniedzēji norāda informāciju par papildu tarifu par jebkuru pakalpojumu, kas pārsniedz pakalpojumu komplekta aptverto daudzumu, kā noteikts 10. pantā.
      3.   Ja visu komplektā ietverto pakalpojumu skaits nav ierobežots, maksājumu pakalpojumu sniedzēji dzēš paziņojumu tabulas apakšējā rindā “Pakalpojumiem, kas pārsniedz šo apjomu, piemēros atsevišķus tarifus”.
      4.   Visu rindu par pakalpojumu komplektiem dzēš, ja pakalpojumu komplektu nepiedāvā kopā ar kontu un pakalpojumu komplektam piemēro tarifu atsevišķi no tarifa par vispārīgiem kontu pakalpojumiem.
      9. pants
      Norādes par pakalpojumu komplektiem, kam tarifi piemēroti atsevišķi no apakšsadaļā “Vispārīgi kontu pakalpojumi” norādītajiem
      1.   Ja maksājumu pakalpojumu sniedzēji kopā ar kontu piedāvā pakalpojumu komplektu, kas saistīts ar maksājumu kontu un kam tarifu piemēro atsevišķi no jebkādiem tarifiem par vispārīgiem kontu pakalpojumiem, kas iekļauti apakšsadaļā “Vispārīgi kontu pakalpojumi”, kā minēts tabulā, kurā norādīti pakalpojumi un tarifi, maksājumu pakalpojumu sniedzēji tabulā par pakalpojumu komplektu norāda šādu informāciju:

                  a)

                  sarakstu ar visiem komplektā iekļautajiem pakalpojumiem neatkarīgi no tā, vai tie ir ietverti valsts galīgajā sarakstā ar raksturīgākajiem pakalpojumiem, kas saistīti ar maksājumu kontu, kā minēts Direktīvas 2014/92/ES 3. panta 5. punktā;

                  b)

                  katra pakalpojuma daudzumu, ko aptver komplekta tarifs, kas var būt vai nu skaits, vai norāde par to, ka pakalpojumu skaits nav ierobežots;

                  c)

                  komplekta tarifs slejā “Tarifs”, tekstu pielīdzinot labajai malai.

            2.   Ja komplektam tarifu piemēro ar regulāru biežumu, to norāda slejā “Tarifs”, tekstu pielīdzinot kreisajai malai un kopējo gada tarifu atainojot rindā tieši zem biežuma, izmantojot treknraksta tekstu un norādi “Kopējais gada tarifs”.
      3.   Maksājumu pakalpojumu sniedzēji norāda informāciju par papildu tarifu par jebkuru pakalpojumu, kas pārsniedz pakalpojumu komplekta aptverto daudzumu, kā noteikts 10. pantā.
      4.   Ja visu komplektā ietverto pakalpojumu skaits nav ierobežots, maksājumu pakalpojumu sniedzēji dzēš paziņojumu tabulas apakšējā rindā “Pakalpojumiem, kas pārsniedz šo apjomu, piemēros atsevišķus tarifus”.
      5.   Ja tarifu informācijas dokumentā ietver vairāk nekā vienu komplektu, uz ko attiecas šā panta 1. punkts, maksājumu pakalpojumu sniedzēji informāciju saskaņā ar šo pantu sniedz atsevišķā tabulā par katru komplektu, norādot pakalpojumu komplekta zīmola nosaukumu, ja piemērojams.
      6.   Maksājumu pakalpojumu sniedzēji dzēš visu tabulu, ja pakalpojumu komplektu nesniedz kopā ar kontu vai ja pakalpojumu komplektam piemēroto tarifu ietver kopējā tarifā par jebkādiem vispārējiem konta pakalpojumiem.
      10. pants
      Tabula par papildu tarifiem, ko piemēro pakalpojumiem, kas pārsniedz ar maksājumu kontu saistīto pakalpojumu komplektos ietverto daudzumu
      1.   Maksājumu pakalpojumu sniedzēji šajā tabulā ietver informāciju par papildu tarifiem par jebkuriem pakalpojumiem, kas pārsniedz 8. un 9. pantā minētā komplektā ietverto daudzumu, ja šāda informācija nav iekļauta pakalpojumu un tarifu tabulā vai ja attiecīgais tarifs par pakalpojumu atšķiras no tabulā norādītā.
      2.   Ja maksājumu pakalpojumu sniedzēji piedāvā vairāk nekā vienu komplektu un šā panta 1. punktā norādītie papildu tarifi ir dažādi atkarībā no komplekta, maksājumu pakalpojumu sniedzēji dažādos tarifus norāda par katru komplektu atsevišķi, attiecīgā gadījumā izmantojot komplekta zīmola nosaukumu.
      3.   Aizpildot šo tabulu, maksājumu pakalpojumu sniedzēji attiecīgā gadījumā ievēro šajā regulā paredzētās noformējuma un struktūras prasības.
      4.   Ja tarifu informācijas dokumentā neietver nekādu informāciju par pakalpojumu komplektiem, maksājumu pakalpojumu sniedzēji dzēš šā panta 1. punktā minēto tabulu.
      11. pants
      Visaptverošs izmaksu rādītājs
      1.   Maksājumu pakalpojumu sniedzēji visaptverošo izmaksu rādītāju, kas apkopo maksājumu konta kopējās gada izmaksas, norāda atsevišķā tabulā, ja tas prasīts saskaņā ar attiecīgās valsts tiesību aktiem.
      2.   Ja attiecīgās valsts tiesību aktos nav prasības maksājumu pakalpojumu sniedzējiem norādīt visaptverošo izmaksu rādītāju, maksājumu pakalpojumu sniedzēji tabulu ar visaptverošo izmaksu rādītāju dzēš.
      12. pants
      Zīmolu nosaukumi
      Ja lieto zīmola nosaukumu, to norāda kvadrātiekavās uzreiz pēc pakalpojuma nosaukuma, izmantojot 1. panta 2. punkta d) apakšpunktā paredzēto šriftu.
      13. pants
      Elektronisko līdzekļu izmantošana
      1.   Ja tarifu informācijas dokumentu sniedz ar elektroniskiem līdzekļiem, maksājumu pakalpojumu sniedzēji drīkst veidni grozīt tikai šādi, ievērojot nosacījumu, ka patērētājam vienlaicīgi izsniedz pielikumā noteiktajai veidnei atbilstošu un saskaņā ar 2. līdz 12. panta noteikumiem aizpildītu tarifu informācijas dokumenta kopiju:

                  a)

                  atkāpjoties no 1. panta 2. punkta d) apakšpunkta, var palielināt šrifta izmēru, saglabājot izmēru samēru, kā izklāstīts 1. panta 2. punktā;

                  b)

                  ja elektronisko rīku izmēri ir tādi, ka, izmantojot vairākas tabulas un slejas, dokuments ar informāciju par tarifiem būtu grūti lasāms, var izmantot vienu sleju vai vienu tabulu, saglabājot informācijas, sadaļu un apakšsadaļu secību;

                  c)

                  var izmantot elektroniskos rīkus, piemēram, slāņošanu un uznirstošos logus, ja redzami atainots tarifu informācijas dokumenta nosaukums, vienotais simbols, ievada paziņojums un sadaļu un apakšsadaļu virsraksti un saglabāta informācijas secība.

            2.   Elektronisko rīku izmantošana, kā minēts šā panta 1. punkta c) apakšpunktā, nedrīkst būt uzbāzīga, novēršot patērētāja uzmanību no tarifu informācijas dokumentā ietvertās informācijas. Izmantojot slāņošanu un uznirstošos logus, sniedz tikai informāciju, kas minēta šajā regulā.
      14. pants
      Stāšanās spēkā
      Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

         Šī regula uzliek saistības kopumā un ir tieši piemērojama visās dalībvalstīs.
         Briselē, 2017. gada 28. septembrī

               Komisijas vārdā –

               priekšsēdētājs

            Jean-Claude JUNCKER

         (1)  OV L 257, 28.8.2014., 214. lpp.

         (2)  Komisijas 2017. gada 28. septembra Deleģētā regula (ES) 2018/32, ar ko Eiropas Parlamenta un Padomes Direktīvu 2014/92/ES papildina saistībā ar regulatīvajiem tehniskajiem standartiem Savienības standartizētajai terminoloģijai attiecībā uz raksturīgākajiem pakalpojumiem, kas saistīti ar maksājumu kontu (skatīt šā Oficiālā Vēstneša 3. lpp.).

         (3)  Eiropas Parlamenta un Padomes 2010. gada 24. novembra Regula (ES) Nr. 1093/10, ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

         PIELIKUMS

            Tarifu informācijas dokuments – veidne

         Teksts attēlu

            Tarifu informācijas dokuments
            Konta nodrošinātāja nosaukums:
            Konta nosaukums:
            Datums:
            ·
            Šajā dokumentā jums sniegta informācija par tarifiem, ko piemēro galvenajiem pakalpojumiem, kas saistīti ar maksājumu kontu. Tas jums palīdzēs šos tarifus salīdzināt ar citu kontu tarifiem.
            ·
            Tarifus var piemērot arī ar kontu saistītiem pakalpojumiem, kas šeit nav uzskaitīti. Pilnīga informācija ir pieejama [norādīt attiecīgo pirms līguma noslēgšanas sagatavoto dokumentu un līguma dokumentu nosaukumus].
            ·
            Glosārijs, kur apkopoti šajā dokumentā izmantotie termini, ir pieejams bez maksas.
            Pakalpojums
            Tarifs
            Vispārīgi kontu pakalpojumi
            [galvenais pakalpojums] [zīmola nosaukums]
            Ietver pakalpojumu komplektu, kas sastāv no:
            Pakalpojumiem, kas pārsniedz šo apjomu, piemēroti atsevišķi tarifi.
            Maksājumi (izņemot kartes)
            Kartes un skaidra nauda
            Konta pārtēriņš un ar to saistīti pakalpojumi
            Citi pakalpojumi

         Teksts attēlu

            Pakalpojumu komplekts
            Tarifs
            [Zīmola nosaukums]
            Pakalpojumiem, kas pārsniedz šo apjomu, piemēroti atsevišķi tarifi.
            Informācija par papildu pakalpojumiem
            Informāciju par tarifiem, ko piemēro pakalpojumiem, kas pārsniedz pakalpojumu komplekta aptverto pakalpojumu daudzumu (izņemot iepriekš minētos tarifus)
            Pakalpojums
            Tarifs
            [Zīmola nosaukums]
            Visaptverošs izmaksu rādītājs


title: Komisijas Īstenošanas regula (ES) 2018/50 (2018. gada 11. janvāris), ar ko 280. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

text:
               12.1.2018

               LV

               Eiropas Savienības Oficiālais Vēstnesis

               L 7/35

         KOMISIJAS ĪSTENOŠANAS REGULA (ES) 2018/50
   (2018. gada 11. janvāris),
   ar ko 280. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida

   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kuras saistītas ar organizācijām ISIL (Da'esh) un Al-Qaida
       (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:

               (1)

               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.

               (2)

               Apvienoto Nāciju Organizācijas Drošības padomes Sankciju komiteja 2017. gada 26. decembrī nolēma svītrot vienu ierakstu un grozīt vienu ierakstu to personu, grupu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana. Tādēļ attiecīgi būtu jāgroza Regulas (EK) Nr. 881/2002 I pielikums,

         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 11. janvārī

            Komisijas

            un tās priekšsēdētāja vārdā –

            Ārpolitikas instrumentu dienesta vadītājs

      (1)  OV L 139, 29.5.2002., 9. lpp.

      PIELIKUMS
      Regulas (EK) Nr. 881/2002 I pielikumu groza šādi:

                  1)

                  sadaļā “Fiziskās personas” svītro ierakstu “Zayn Al-Abidin Muhammad Hussein (alias a) Abu Zubaida, b) Abd Al-Hadi Al-Wahab, c) Zain Al-Abidin Muhammad Husain, d) Zayn Al-Abidin Muhammad Husayn, e) Zeinulabideen Muhammed Husein Abu Zubeidah, f) Abu Zubaydah, g) Tariq Hani). Dzimšanas datums: 12.3.1971. Dzimšanas vieta: Rijāda, Saūda Arābija. Valstspiedrība: Palestīnas. Papildu informācija: a) tuvs Osamas Bin Ladena līdzgaitnieks un teroristu pārvietošanās atbalstītājs; b) kopš 2007. gada jūlija atrodas apcietinājumā Amerikas Savienotajās Valstīs. Regulas 2.a panta 4. punkta b) apakšpunktā noteiktā diena: 25.1.2001.”;

                  2)

                  sadaļā “Fiziskās personas” ierakstu “Seifallah Ben Hassine (alias a) Seif Allah ben Hocine; b) Saifallah ben Hassine; c) Sayf Allah 'Umar bin Hassayn; d) Sayf Allah bin Hussayn; e) Abu Iyyadh al-Tunisi; f) Abou Iyadh el-Tounsi; g) Abu Ayyad al-Tunisi; h) Abou Aayadh; i) Abou Iyadh). Dzimšanas datums: 8.11.1965. Dzimšanas vieta: Tunisa, Tunisija. Valstspiedrība: Tunisijas. Regulas 7.d panta 2. punkta i) apakšpunktā minētais paziņošanas datums: 23.9.2014.” aizstāj ar šādu:
                  “Seifallah Ben Omar Ben Mohamed Ben Hassine (alias a) Seif Allah ben Hocine; b) Saifallah ben Hassine; c) Sayf Allah 'Umar bin Hassayn; d) Sayf Allah bin Hussayn; e) Abu Iyyadh al-Tunisi; f) Abou Iyadh el-Tounsi; g) Abu Ayyad al-Tunisi; h) Abou Aayadh; i) Abou Iyadh); j) Seifallah ben Amor ben Hassine). Adrese: a) 60 Rue de la Libye, Hammam Lif, Ben Arous, Tunisia; b) Lībija (iespējamā atrašanās vieta 2017. gada jūlijā). Dzimšanas datums: 8.11.1965. Dzimšanas vieta: Tunisa, Tunisija. Valstspiederība: Tunisijas. Pases Nr.: Tunisijas numurs G557170, izdota 1989. gada 16. novembrī. Valsts identifikācijas Nr.: Tunisijas valsts personas apliecība 05054425, izdota 3.5.2011 (izdota Hammam Lif). Regulas 7.d panta 2. punkta i) apakšpunktā minētais paziņošanas datums: 23.9.2014.”